Diari Oficial de la Generalitat Valenciana


Sumari del DOGV 5744, del 17-04-2008 (2008/4439)

RESOLUCIÓ de 8 d'abril de 2008, de la directora gerent de l'Institut Valencià d'Art Modern, per a la convocatòria de tres beques de formació i perfeccionament per a l'any 2008.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   5744

Data del DOGV
:   17-04-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/4439


Data del document
:   08-04-2008

Organisme emissor
:   Institut Valencià d'Art Modern, IVAM

Tipus de document
:   Resolució

Anàlisi jurídica

 Descriptors 

:   * professió de la informació
    * assignació per estudis
    * ajuda pública
    * ciència econòmica
    * ciència administrativa
    * suport econòmic
    * ciència jurídica

RESOLUCIÓ de 8 d'abril de 2008, de la directora gerent de l'Institut Valencià d'Art Modern, per a la convocatòria de tres beques de formació i perfeccionament per a l'any 2008. [2008/4439]  
L'Institut Valencià d'Art Modern (IVAM) és una entitat de dret públic de la Generalitat amb personalitat jurídica pròpia i amb autonomia econòmica i administrativa per a la realització dels seus fins, entre els que es troben el coneixement, foment, investigació i difusió de l'art modern.  
En el marc del desplegament i compliment d'aquests objectius l'IVAM, convoca la concessió de 3 beques perquè els jóvens puguen accedir a la realització de pràctiques professionals, segons el que disposa el Decret 108/1992 de 6 de juliol del Govern Valencià, pel qual es regula la concessió de beques, existint consignació econòmica per a això en el pressupost de l'IVAM per a l'exercici 2008.  
En virtut de les facultats que em confereix l'Ordre de delegació de 30 d'octubre de 1997 del conseller de Cultura, Educació i Ciència (DOGV núm. 3.126 de 20.11.1997), resolc:   
Primer  
Convocar la concessió de tres beques de formació i perfeccionament per a les àrees de l'IVAM següents:  
Direcció de Gestió econòmic administrativa (dues beques):   
Departament: Gestió Econòmica.  
Funcions: gestió econòmica del museu  
Durada: 12 mesos  
Dotació: 1000 €/mes   
Departament: Gestió Administrativa  
Funcions: gestió administrativa del museu  
Durada: 12 mesos  
Dotació: 1000 €/mes  
Direcció de Comunicació i Desenvolupament (una beca):  
Departament: Comunicació.  
Funcions: Elaboració d'un butlletí informatiu i suport al departament.  
Durada: 12 mesos  
Dotació: 1000 €/mes  
Segon   
Aprovar les bases que s'adjunten com a annex I, que han de regir la convocatòria.  
Tercer  
L'import de les tres beques serà finançat a càrrec del capítol 4 G 480 del Pressupost de l'IVAM per a l'exercici 2008, entenent-se'n condicionada la concessió i gaudi en el període de 2009 que les beques comprenguen, a la consignació de crèdit adequat i suficient per al dit exercici.  
Quart  
De conformitat amb el que estableixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la llei Reguladora de la Jurisdicció Contenciosa Administrativa, aquesta resolució, que posa fi a la via administrativa, podrà ser recorreguda potestativament, en els terminis i davant els òrgans que s'indiquen a continuació:   
El recurs de reposició haurà d'interposar-se davant el director gerent de l'IVAM en el termini d'un mes a comptar de l'endemà de la publicació d'aquesta resolució.  
El recurs contenciós administratiu haurà de plantejar-se davant el Tribunal Superior de la Comunitat Valenciana en el termini de dos mesos a comptar de l'endemà de la publicació.  
València, 8 d'abril de 2008.- La directora gerente:Consuelo Císcar Casabán.  
ANNEX I  
Bases per a la concessió de tres beques de formació i perfeccionament per a les àrees de Direcció econòmic-administrativa i Direcció de comunicació i desenvolupament de l'IVAM  
Primera. Objecte  
Les beques s'atorguen a fi de facilitar als jovents aspirants, que reunisquen els requisits indicats més avall, l'aprenentatge de tècniques i criteris museístics, així com donar-los la possibilitat de participar en l'activitat museística en estreta col·laboració amb els equips tècnics de l'IVAM que corresponguen.  
Segona: Requisits dels aspirants  
Les beques objecte d'aquesta convocatòria s'adjudicaran mitjançant concurs de mèrits entre els diversos aspirants que reunisquen els requisits següents i els acrediten documentalment:  
1.Requisits acadèmics:  
Direcció Econòmic-administrativa   
Gestió Econòmica: Llicenciats/ades en Econòmiques o en Direcció i Administració d'Empreses.  
Gestió Administrativa: Llicenciats/ades en Dret  
Direcció de Comunicació i Desenvolupament:   
Comunicació: Llicenciats/ades en Ciències de la Informació amb domini de l'idioma anglés.   
2.Només podran participar els aspirants que hagen obtingut el títol, exigit en cada especialitat, l'any 2002 i següents.  
Tercera: Sol·licituds   
1.Les sol·licituds, que es formalitzaran segons el model i dades de l'annex II en què s'indicarà l'especialitat a què s'opta, podran presentar-se en el termini de 15 dies hàbils a partir de l'endemà de la publicació d'aquesta convocatòria en el Diari Oficial de la Comunitat Valenciana DOCV.  
2.Les sol·licituds es presentaran a les oficines de l'IVAM per al seu registre, i hauran d'incloure els documents següents:  
a)Instància, ajustada al model de l'annex II, en què necessàriament hauran de figurar les dades següents: nom i cognoms, DNI, direcció completa, telèfon de contacte, correu electrònic, deixant constància de l'acceptació de totes les condicions establides en les presents bases i referència a l'especialitat i àrea de beca a què s'opta.  
b)Fotocòpia compulsada de la titulació acadèmica.  
c)Fotocòpia compulsada de certificació d'expedient acadèmic.  
d)Currículum vitae del sol·licitant, signar i datat pel sol·licitant.   
e)L'experiència professional si és el cas, al·legada en el currículum es documentarà mitjançant certificació on consten les funcions exercides a l'empresa per a la qual s'haja treballat.  
f)Les sol·licituds o beques que haja sol·licitat o que hagen sigut atorgades per altres administracions, ens públics o privats.  
g)Fotocòpia compulsada del DNI o passaport.  
h)Certificacions vigents acreditatives d'estar al corrent en el compliment de les obligacions tributàries estatals i/o autonòmiques, i de Seguretat Social, i a més la documentació acreditativa de tenir cobertura sanitària. En el supòsit de no estar ni haver estat en el període anterior de dotze mesos obligat l'interessat al compliment de les obligacions tributàries i amb la Seguretat Social, bastarà amb la presentació de declaració responsable, el model de la qual s'estableix en l'annex III a aquestes bases, per a acreditar dit extrem.  
3.Si la sol·licitud no reuneix totes les dades exigides o falta documentació acreditativa de tenir cobertura sanitària. En el supòsit de no estar ni haver estat en el període anterior de dotze mesos obligat l'interessat al compliment de les obligacions tributaries i amb la Seguretat Social, bastarà amb la presentació de declaració responsable, el model de la qual s'estableix en l'annex III a aquestes bases, per a acreditar dit extrem.   
Quarta: Mèrits avaluables en el concurs  
Els mèrits que necessàriament deuran acreditar-se mitjançant la presentació de documents originals o còpies compulsades, seran avaluats per la comissió qualificadora d'acord amb el barem següent:  
- Expedient acadèmic: Un màxim de 4 punts en funció de la nota mitjana obtinguda en l'expedient acadèmic, d'acord amb l'escala següent:   
Nota mitjana: Aprovat: 1 punt  
Notable: 2 punts  
Excel·lent: 3 punts   
Matricula d'Honor: 4 punts   
Les fraccions corresponents a les notes mitges s'arrodoniran per excés, en el cas de ser aquestes superiors a 0'5.   
- Formació:  
- Titulació superior a l'exigida com a requisit:   
1.Doctor: 1,5 punts.   
- Cursos:  
Es valoraran fins a un màxim de quatre punts aquells cursos rebuts o impartits que s'acrediten, relacionats directament amb el contingut de l'especialitat de la beca que se sol·licite, d'acord amb l'escala següent:  
a)De 100 o més hores: 2 punts  
b)De 75 o més hores: 1,5 punts  
c) De 50 o més hores :1 punt  
d)De 25 o més hores: 0,5 punts  
e)De 15 o més hores: 0,2 punts  
Cursos impartits: Es valoraran per una sola vegada, no sent susceptibles de ser valorades les successives edicions d'un mateix curs.  
- Idiomes:  
Es valorarà amb un màxim de dos punts el coneixement d'altres idiomes dels països integrants de la UE o de qualsevol altre país del món, excepte, si ès el cas l'idioma exigit com a requisit, a raó de 0,40 punts curs, o el seu equivalent si es tracta de cicles, corresponents al títol expedit per la Universitat o Escola Oficial d'Idiomes.  
Coneixement del valencià: es graduarà segons el nivell de coneixement que s'acredite mitjançant certificat de la Junta Qualificadora de Coneixements de Valencià.  
Oral: 0,75 punts  
Elemental: 1 punt  
Mitjà: 2 punts  
Superior: 3 punts  
- Experiència:  
Per cada any complet d'experiència professional desenvolupada en l'àrea de la beca a què s'opta, indicada en el currículum i acreditada documentalment: un punt, fina a un màxim de dos. Els períodes de temps inferiors a l'any es valoraran proporcionalment, computant-se només els mesos complets.  
- Mèrits específics:  
Publicacions, editorials, articles, col·laboracions o altres mèrits relacionats directament amb les funcions de la beca a què s'opta: Fins a un màxim de tres punts.   
Els sol·licitants hauran de posseir els requisits i les condicions que s'assenyalen en esta convocatòria en acabar el termini de presentació de sol·licituts. Els mèrits que s'adduïsquen hauran de ser acreditats, per mitjà de les còpies compulsades corresponents, en el moment de presentaciò de sol·licituds.  
Cinquena. Resolució de la convocatòria  
Per a la valoració dels mèrits es constituirà una comissió qualificadora integrada per:   
President:   
director econòmic administratiu.  
Vocals:  
El/La directora de comunicació i desenvolupament.  
El/La cap del Departament de gestió administrativa  
El/La cap del Departament de gestió econòmica  
El/La tècnic de control i qualitat  
Secretària amb veu però sense vot:  
Una Tècnic del Departament de gestió administrativa.  
Es faculta la comissió qualificadora per a realitzar per mitjà dels seus membres o a través de l'assessorament d'altres tècnics, totes les comprovacions necessàries per a qualificar millor els mèrits al·legats, i fer un seguiment periòdic del treball realitzat durant el temps que aquest vigent la beca. La comissió podrà tenir tants assessors com estime convenient.  
Finalitzada la valoració dels mèrits corresponents, la comissió qualificadora convocarà els cinc sol·licitants que hagen obtingut en la fase de valoració de mèrits una major puntuació, a la realització d'una entrevista, durant la qual podrà avaluar els coneixements orals dels idiomes acreditats documentalment o al·legats pels sol·licitants. La comissió qualificadora valorarà la proposta de concessió de les beques, en el termini màxim de tres mesos comptats des de l'acabament del termini de presentació de sol·licituds, a la directora gerent de l'IVAM, qui resoldrà la convocatòria. La resolució de concessió de les beques es publicarà en el Diari Oficial de la Comunitat Valenciana.  
Si en el termini de tres mesos comptats des de la data en què la sol·licitud haja entrat en el registre de l'òrgan competent per a la seua tramitació, no es dicta i notifica la resolució corresponent a aquesta convocatòria, s'entendrà que l'efecte del silenci administratiu és desestimatori de les sol·licituds presentades.  
Així mateix, la comissió qualificadora podrà formular proposta en el sentit que siga declarada deserta la convocatòria si, a judici seu, no haguera concursants amb mèrits suficients per a merèixer l'adjudicació.  
Sisena. Condicions Generals  
1. Seran excloses les sol·licituds dels aspirants que tinguen una relació laboral remunerada.  
2. Estes beques són incompatibles amb altres que puguen concedir per la mateixa activitat o per a una activitat semblant.  
3. Els beneficiaris no hauran d'incórrer en cap de les circunstàncies recollides en l'article 13 de la Llei 38/2003, General de Subvencions.  
4. No podrán ser beneficiaris els sol·licitants que no es troben, a la finalització del termini de presentació de la sol·licitud, al corrent de les obligacions tributàries i de Seguretat Social.   
Setena. Obligacions i drets dels becaris  
Tindrà la consideració de beneficiari de la beca el destinatari dels fons públics que haja de realitzar l'activitat que va fonamentar l'atorgament mitjançant la resolució de la directora gerent de l'IVAM.  
Les obligacions del becari/a o beneficiari/a consistiran en:  
L'ampliació i el perfeccionament dels seus coneixements en la matèria, mitjançant la col·laboració amb el personal tècnic del 'IVAM en els treballs específics que se li encomanen, per la qual cosa haurà de romandre als locals del centre i realitzar l'horari que establisca la Direcció de l'IVAM.  
Comunicar a l'IVAM l'obtenció o gaudí d'altres beques, subvencions o ajudes per a la mateixa finalitat, procedents de qualsevol administracions o ens públics, o la realització de treballs o estudis que dificulten el compliment de la finalitat de la beca.  
Els becaris hauran de realitzar les activitats de formació que el personal técnic del Area els encomanen. Raó per la qual hauran de romandre en l'IVAM durant el periode establit per a la beca.  
Acabat el termini de la beca i amb l'informe d'assistencia, aprofitament i aptitud fet pel cap del Departament o Area s'expedirà el certificat corresponent.  
Vuitena. Resultats del treballs  
Els resultats derivats dels treballs que el becari/a realitze quedaran en propietat de l'IVAM, sense l'autorització del qual no podran ser utilitzats pel becari/a.  
Novena. Durada de les beques i dotació econòmica  
El període de gaudi de les beques serà de dotze mesos naturals segons es disposa en la present convocatòria per a les diferents àrees, iniciant-se el dit període en la data que s'indique per la Direcció de l'IVAM mitjançant una resolució.  
Les beques estaran dotades amb un import íntegre de 1000 € mensuals cadascuna i la forma de pagament serà mensual, previ certificat del cap del Departament corresponent, que acredite la bona marxa de l'objecte de la beca.  
Deu. Naturalesa de les beques  
Aquestes beques són de formació, perfeccionament de coneixements i adquisició d'experiència i habilitats, i les tasques que comporten es desenvoluparen junt amb els tècnics i personal de les distintes àrees de l'IVAM.  
La concessió i gaudi d'aquestes beques no estableix cap tipus de relació laboral amb l'IVAM, ni suposa cap compromís per a la incorporació posterior del becari a la plantilla de la dita entitat.  
Onzena. Contravencions i disposicions subsiguients  
L'IVAM podrà deixar sense efecte, per resolució de la directora gerent a proposta de la comissió qualificadora, qualsevol de les beques concedides, amb audiència prèvia a l'interessat, quan el beneficiari incórrega en alguna de les causes següents:  
a) Incompliment de les seues obligacions.  
b) No realitzar l'activitat que motiva la concessió.  
c) Deixar de reunir els requisits exigits en la present convocatòria.  
d) Incórrer en supòsit d'incompatibilitat per a la seua concessió o gaudi, de conformitat amb la base sisena de la present convocatòria.  
e) Incomplir, sense causa que ho justifique, qualsevol altra de les condicions establides en la present convocatòria  
Dotzena.  
Tota alteració de les condicions tingudes en compte per a la concessió de les beques i, en tot cas, l'obtenció o gaudi concurrent de beques, subvencions o ajudes atorgades per altres administracions o ens públics o privats, o la realització de treballs o estudis que dificulten el compliment de la finalitat de la beca podrà donar lloc a la modificació, i si és el cas, revocació de la resolució de concessió.  
Tretzena  
Escaurà el reintegrament de les quantitats percebudes i l'exigència de l'interès de demora des del moment del pagament de la beca en els supòsits següents:  
a) Haver obtingut la beca sense reunir les condiciones exigides per a això.  
b) Incompliment de la finalitat per a la que ha sigut concedida la beca.   
c) Incompliment de les condicions imposades a l'adjudicatari amb motiu de la concessió i gaudi de la beca.  
Catorzena.Borsa de reserva i substitucions  
La comissió avaluadora elaborarà una borsa de reserva per a cobrir les renúncies o abandonaments. Així mateix, esta comissió procedirà a cobrir les vacants que puguen produir-se en l'ordre establit en la borsa de reserva en l'àrea per al que s'ha concedit.  
Quincena.Causes de reintegrament de l'import de la beca  
Els becaris hauran de reintegrar l'import de la beca si incorren en alguna de les causes previstes en l'article 37 de la Llei 38/2003 de 17 de novembre, General de Subvencions.  
ANNEX II  
Sol·licitud de participació en el concurs públic per a la concessió de tres beques de formació i perfeccionament, a desenvolupar en les àrees de Direcció Econòmic-Administrativa, Direcció de Comunicació i Desenvolupament i Direcció Tècnica Artística.  
1.Dades del sol·licitant:  
- Nom i cognoms  
- DNI  
- Direcció  
- Localitat  
- Codi postal  
- Telèfon  
- Correu electrònic  
2.Acceptació de les bases de la convocatòria  
El sol·licitant coneix les bases de la present convocatòria de concurs públic per a la concessió de tres beques de formació i perfeccionament a desenvolupar en les àrees de Direcció de Gestió Interna i Direcció de Comunicació i Desenvolupament, i accepta totes les condicions establides en elles.  
3. Documentació que s'adjunta   
- Fotocòpia compulsada del DNI  
- Fotocòpia compulsada de la titulació requerida  
- Currículum vitae signat del sol·licitant  
- Memòria d'algun treball de la modalitat a què s'opte realitzat pel sol·licitant  
- Certificació dels treballs indicats en el currículum  
- Relació de les sol·licituds o beques que haja sol·licitat o que li hagen sigut atorgades per altres administracions i ens públics o privats.  
- Acreditació documental dels mèrits establits en la base quarta  
- Certificacions vigents acreditatives d'estar al corrent en el compliment de les obligacions tributàries estatals i/o autonòmiques, i de Seguretat Social, o, si és el cas, declaració responsable de no trobar-se obligat a presentar-les, segons model de l'annex III.  
4. Petició   
Sol·licita ser admès/a al concurs públic per a la concessió d'una beca de formació i perfeccionament en la Direcció \_\_\_\_\_\_\_\_\_\_\_\_\_\_\_\_\_\_\_\_\_\_\_ i especialitat \_\_\_\_\_\_\_\_\_\_\_\_\_ a desenvolupar a l'IVAM.  
Lloc, data i signatura  
Les dades personals contingudes en aquest imprès podran ser inclosos en un fitxer per al seu tractament per l'IVAM, en l'ús de les funcions pròpies que té atribuïdes en l'àmbit de les seues competències, podent dirigir-se a qualsevol òrgan d'aquesta per a exercir els drets d'accès, rectificació, cancel·lació i oposició, segons el que disposa la Llei Orgànica 15/1999, de 13 de desembre, de Protecció de Dades de Caràcter Personal (BOE núm. 298, de 14 de desembre de 1999).  
ANNEX III  
D./SRA. \_\_\_\_\_\_\_\_\_\_\_\_\_\_\_\_\_\_\_\_, amb DNI: \_\_\_\_\_\_\_\_\_\_\_ i domicili en \_\_\_\_\_\_\_\_\_\_\_\_\_\_.  
DECLARA sota la seua responsabilitat  
Que es troba al corrent de les seues obligacions tributàries estatals i autonòmiques, i de Seguretat Social, per no estar-ne, ni haver-ne estat en un període dels dotze mesos anteriors a l'emissió de la present declaració, obligat al compliment.  
El que fa constar a l'efecte de sol·licitar la seua participació en el concurs públic per a la concessió d'una beca de formació i perfeccionament a desenvolupar en les àrees de l'IVAM corresponent, i de complir a l'exigència d'acreditar que està al corrent en el compliment de les dites obligacions.  
Lloc, data i signatura